Perlis
Perlis, ( Shimoliy Malayziya : Peghelih deb ataladi ), bu hudud Perlis Indera Kayangan nomi bilan ham mashhur, hududi va aholisi boʻyicha Malayziyadagi eng kichik shtati hisoblanadi . Malayziya yarim orolining shimoli-g'arbiy sohilida joylashgan bo'lib, u shimolda Tailandning Satun va Songxla ma'muriy birliklari va janubda Malayziyaning Kedah shtati bilan chegaradoshdir. U taycha Palit deb atalgan ( taycha: ปะลิส ) siamlar tomonidan ularning ta'siri ostida bo'lgan. 2010 yilgi aholini ro'yxatga olish ma'lumotlariga ko'ra Perlisning aholisi 227 025 kishidan iborat ekanligi aniqlandi. Perlis poytaxti - Kangar hisoblanib, qirollik poytaxti esa Araudir . Yana bir muhim shaharlardan biri - Malayziya-Tailand chegarasida joylashgan Padang Besar nomli hudud(o'zbek tilida Katta Maydon degan ma'noni anglatadi)va Langkaviga boradigan parom shahri Kuala Perlisdir. Asosiy port va parom terminali kichik Kuala Perlis qishlog'ida joylashgan bo'lib, asosan Langkavi oroliga bog'langan. So'nggi paytlarda rivojlangan yana bir muhim hudud bu Kurong Anai hududi,ya'ni Kurong Anai tumanidagi Pauh Putra bo'lib, unda Malayziya Perlis universiteti va Politexnik Syed Sirajuddinning asosiy universiteti joylashgan. Perlisning Sungai Batu Pahatda mashhur ilon fermasi va tadqiqot markazi mavjud. Perlis davlat bog'i va Gua Kelam mashhur sayyohlik joylaridan biri hisoblanadi.